ตลาดหุ้นเอเชียแดงยกแผง! วิตกเทรดวอร์ปะทุหลัง “ทรัมป์” ขู่รีดภาษีจีนเพิ่ม 3 แสนล้านดอลลาร์
ตลาดหุ้นเอเชียแดงยกแผง! วิตกเทรดวอร์ปะทุหลัง "ทรัมป์" ขู่รีดภาษีจีนเพิ่ม 3 แสนล้านดอลลาร์
ตลาดหุ้นเอเชียแดงยกแผง! วิตกเทรดวอร์ปะทุหลัง "ทรัมป์" ขู่รีดภาษีจีนเพิ่ม 3 แสนล้านดอลลาร์
2 ส.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ จากความวิตกกังวลเกี่ยวกับสงครามการค้าระหว่างสหรัฐกับจีน หลังจากประธานาธิบดีโดนัลด์ ทรัมป์ ขู่ว่าจะเรียกเก็บภาษีนำเข้าสินค้าจากจีนเพิ่มอีก 3 แสนล้านดอลลาร์
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,211.06 จุด ลดลง 329.93 จุด, -1.53%
ดัชนี SSE Composite ตลาดหุ้นจีนเปิดวันนี้ที่ 2,861.33 จุด ลดลง 47.44 จุด, -1.63%
ดัชนี HSI ตลาดหุ้นฮ่องกงเปิดวันนี้ที่ 26,950.53 จุด ลดลง 615.17 จุด, -2.23%
ดัชนี TAIEX ตลาดหุ้นไต้หวันเปิดวันนี้ที่ 10,641.28 จุด ลดลง 90.47 จุด, -0.84%
ดัชนี KOSPI ตลาดหุ้นเกาหลีใต้เปิดวันนี้ที่ 1,995.31 จุด ลดลง 22.03 จุด, -1.09%
ดัชนี FTSE STI ตลาดหุ้นสิงคโปร์เปิดวันนี้ที่ 3,271.40 จุด ลดลง 20.35 จุด, -0.62% 
ดัชนี FBMKLCI ตลาดหุ้นมาเลเซียเปิดวันนี้ที่ 1,631.39 จุด ลดลง 7.68 จุด, -0.47%
ด้านปธน.ทรัมป์ทวีตข้อความเมื่อวานนี้ว่า สหรัฐจะเรียกเก็บภาษีสินค้านำเข้าจากจีนเพิ่มขึ้นอีก 10% คิดเป็นมูลค่า 3 แสนล้านดอลลาร์ โดยมีผลบังคับใช้ในวันที่ 1 ก.ย.
โดยข้อความบนทวิตเตอร์ของปธน.ทรัมป์ระบุว่า “เจ้าหน้าที่ของเราเพิ่งกลับมาจากจีน หลังจากที่ได้เจรจาอย่างสร้างสรรค์เพื่อทำข้อตกลงการค้าในอนาคต เราคิดว่าเราสามารถทำข้อตกลงการค้ากับจีนได้เมื่อ 3 เดือนก่อน แต่เป็นที่น่าเสียใจที่ว่า จีนได้ตัดสินใจที่จะทำการเจรจาใหม่ ก่อนที่จะมีการลงนาม และเมื่อไม่นานมานี้ จีนตกลงที่จะซื้อสินค้าเกษตรจำนวนมากจากสหรัฐ แต่ก็ไม่ได้ทำเช่นนั้น
นอกจากนี้ท่านประธานาธิบดีสี จิ้นผิง ได้พูดว่าเขาจะยุติการจำหน่ายยา Fentanyl ให้แก่สหรัฐ แต่สิ่งนี้ไม่เคยเกิดขึ้น ทำให้ชาวอเมริกันจำนวนมากยังคงล้มตาย”
อย่างไรก็ตาม นักลงทุนยังจับตาตัวเลขจ้างงานนอกภาคเกษตรประจำเดือนก.ค.ของสหรัฐ ซึ่งกระทรวงแรงงานสหรัฐมีกำหนดเปิดเผยในวันนี้ เวลา 19.30 น.ตามเวลาไทย ขณะที่นักวิเคราะห์คาดการณ์ว่า ตัวเลขจ้างงานนอกภาคเกษตรจะเพิ่มขึ้น 165,000 ตำแหน่ง และคาดว่าอัตราการว่างงานจะลดลงสู่ระดับ 3.6% ซึ่งเป็นระดับต่ำสุดในรอบ 50 ปี